**Zasielanie relevantných podkladov k publikáciám v skupine A1 (AAA, AAB, ABA, ABB, ABC, ABD) –** posúdenie a prehodnotenie vedeckých publikácií v skupine A1 v CREPČ pokračuje v zmysle listu z MŠVVaŠ SR zo dňa 14. 1. 2010. V súlade s metodikou rozpisu dotácií zo štátneho rozpočtu sú v skupine A1 aj **kapitoly vo vedeckých monografiách**. Z toho dôvodu je potrebné pre potreby posudzovania zasielať do CVTI aj relevantné podklady ku kapitolám v kategórii ABC, ABD, a to:

* **titulný list publikácie (líce aj rub),**
* **tiráž,**
* **obsah,**
* **úvod/predslov publikácie,**
* **záver/doslov publikácie,**
* **samotný text kapitoly,**
* **zoznam použitej literatúry**

**K publikáciám skupiny A1** (AAA, AAB, ABA, ABB, ABC, ABD)  
**je potrebné pripojiť plný text publikácie v elektronickej podobe**, uložený v samostatnom PDF súbore s max. veľkosťou 50 MB – inak nie je možné záznam v CREPČ 2 potvrdiť a následne odoslať na verifikáciu pre potreby štátnej dotácie (viď Metodické pokyny CREPČ 2 – 2019, s. 9 a  OS TU vo Zvolene č. 7/2013, s. 5-6).